Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 448/12/2202	Galanta, 4.12.2012
EEČ : 2-17-283-2012

U Z N E S E N I E

Trestná vec:	obvinený XXXXX 
Prečin:	Nezaplatenie dane podľa § 278 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako konateľ spoločnosti XXXXX so sídlom XXXXX XXXXX, XXXXX XXXXX, podal do XXXXX, mesačné výkazy poistného za zamestnávateľa za nasledovné obdobia:
-	mesiac október 2011, kde splatnosť poistného vo výške 604,63 Eur bola       30. 11. 2011, 
-	mesiac november 2011, kde splatnosť poistného vo výške 588,09 Eur bola  30. 12. 2011, 
-	mesiac december 2011, kde splatnosť poistného vo výške 479,16 Eur bola  30. 01. 2012, 
-	mesiac január 2012, kde splatnosť poistného vo výške 573,19 Eur bola 29. 02. 2012, 
-	mesiac február 2012, kde splatnosť poistného vo výške 576,94 Eur bola      30. 03. 2012, 
-	mesiac marec 2012, kde splatnosť poistného vo výške 528,21 Eur bola 30. 04. 2012, 
na základe ktorých mal uhradiť na účet pobočky XXXXX, pobočka XXXXX poistné na sociálne poistenie za zamestnávateľa spolu v sume 3.350,22 Eur, ktoré však doposiaľ neuhradil, čím spôsobil škodu na štátnom rozpočte SR celkovo vo výške 3.350,22 Eur,

lebo zanikla trestnosť činu
Odôvodnenie:
Uznesením vyšetrovateľa Odboru kriminálnej polície Okresného riaditeľstva  Policajného zboru v Galante sp. zn. XXXXX zo dňa 17. 09. 2012 bolo podľa § 206 ods. 1 Tr. por. vznesené obvinenie XXXXX pre prečin nezaplatenia dane a poistného podľa § 278 ods. 1 Tr. zákona na tom skutkovom základe, ako je uvedené vo výrokovej časti uznesenia. 

Skutkový stav veci bol okrem priznania obvineného XXXXX preukázaný aj výpoveďou svedka XXXXX, XXXXX, rozpisom pohľadávok, výpismi z účtov a pokladničnej knihy spoločnosti XXXXX, príjmovým pokladničným dokladom. 
          
Podľa § 86 písm. e) Tr. zákona trestnosť trestného činu zaniká aj vtedy, ak ide o trestný čin nezaplatenia dane a poistného podľa § 278 Trestného zákona, ak splatná daň a jej príslušenstvo alebo poistné boli dodatočne zaplatené najneskôr v deň nasledujúci po dni, keď sa páchateľ po skončení jeho vyšetrovania mohol oboznámiť s jeho výsledkami.  

Podľa § 278 odsek 1 Tr. zákona prečinu nezaplatenia dane a poistného sa dopustí ten, kto vo väčšom rozsahu nezaplatí splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie. 

V priebehu skráteného vyšetrovania ukončeného dňom 26. 11. 2012 bolo zistené, že prostredníctvom obvineného Ota Múčku bolo dňa 26. 11. 2012 zaplatené dlžné poistné za zamestnávateľa v plnom rozsahu vo výške 3.350,22 Eur.  

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 
   
Vzhľadom k tomu, že zanikla trestnosť prečinu nezaplatenia dane a poistného podľa § 278 ods. 1 Tr. zákona z dôvodu zaplatenia dlžného poistného v zákonnej lehote, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Oravec
prokurátor